Անդրե Գրեյ

**Անդրե Էնթոնի Գրեյ** (, ), անգլիացի և ճամայկացի ֆուտբոլիստ, «Էր Ռիադ» ակումբի և Ճամայկայի հավաքականի հարձակվող։ «Շրուսբերի Թաուն» ակումբի ակադեմիայի սան։

## Ակումբային կարիերա
Գրեյը սկսել է խաղալ «Վուլվերհեմփթոն Ուոնդերերս» ակումբի ֆուտբոլային ակադեմիայում, սակայն 13 տարեկանում ազատ է արձակվել ակումբի կողմից։ Դրանից հետո նա դարձավ «Շրուսբերի Թաուն» ակումբի ֆուտբոլային ակադեմիայի խաղացող։  2009 թվականին Անդրեն ակումբի հետ կնքեց իր առաջին պրոֆեսիոնալ պայմանագիրը։ 2010 թվականի մայիսին Գրեյն ակումբի կողմից ազատ էր արձակվել որպես ազատ գործակալ՝ «Շրուսբերիում» անցկացնելով ընդամենը 5 հանդիպում հիմնական կազմում։

2010 թվականի հունիսին Գրեյը տեղափոխվեց Հյուսիսային կոնֆերանսի «Հինքլի Յունայթեդ» ակումբ։ Նոր ակումբի կազմում իր առաջին գոլը նա խփել է սեպտեմբերի 4-ին՝ «Հարոգեյթ Թաունի» դեմ խաղում։ Գրեյը «Հինքլի Յունայթեդում» հանդես է եկել երկու մրցաշրջան՝ այդ ընթացքում մասնակցելով 85 հանդիպման և դառնալով 37 գոլի հեղինակ։

2012 թվականի մարտի 22-ին Անդրե Գրեյը մինչև մրցաշրջանի ավարտը վարձավճարով տեղափոխվել է «Լուտոն Թաուն» ակումբ՝ մշտական տեղափոխության տարբերակով։ Նա գոլի հեղինակ է դարձել մարտի 24-ին «Գրիմսբի Թաունի» դեմ իր դեբյուտային խաղում, որից հետո գոլ է խփել հաջորդ երեք խաղերում։ Այսպիսով, Գրեյը դարձավ «Լուտոն Թաունի» պատմության մեջ առաջին և միակ խաղացողը, ով գոլ է խփել ակումբի կազմում իր չորս դեբյուտային խաղերում։ Մրցաշրջանի իր 5-րդ գոլը նա խփեց Չեմպիոնների «Ֆլիթվուդ Թաուն»-ի դարպասը մրցաշրջանի վերջին խաղում։ Այս խաղում հաղթելուց հետո «Լուտոնը» զբաղեցրեց 5-րդ տեղը և դուրս եկավ փլեյ-օֆֆ՝ երկրորդ ֆուտբոլային լիգա դուրս գալու համար։ Փլեյ-օֆֆ փուլում Գրեյը 2 գոլ է խփել, այդ թվում՝ գոլ «Յորք Սիթիի» դեմ եզրափակչում, սակայն «Լուտոն Թաունը» եզրափակչում պարտվել է 1:2 հաշվով։

Փլեյ-օֆֆի եզրափակչից մեկ օր անց Գրեյը երկու տարվա պայմանագիր կնքեց «Լուտոն Թաունի» հետ՝ մշտական հիմունքներով տեղափոխվելով այնտեղ։ 2012 թվականի սեպտեմբերի 1-ին նա խփեց իր առաջին գոլը մրցաշրջանում «Մաքլսֆիլդ Թաունի» դեմ խաղում։ 2012 թվականի դեկտեմբերի 1-ին Գրեյն օգնեց իր թիմին դուրս գալ Անգլիայի գավաթի երրորդ փուլ՝ գոլերից մեկը խփելով «Դորչեսթեր Թաունի» դեմ խաղում։ 2013 թվականի հունվարի 14-ին Գրեյը նոր պայմանագիր կնքեց ակումբի հետ մինչև 2015 թվականի հունիսը։ Ընդհանուր առմամբ, 2012/13 մրցաշրջանում Գրեյը 54 խաղում խփել է 20 գնդակ։  2013/14 մրցաշրջանում Գրեյը դարձել է Ազգային կոնֆերանսի լավագույն ռմբարկուն՝ 44 խաղում խփելով 30 գնդակ, ինչով օգնել է «Լուտոնին» դառնալ ազգային կոնֆերանսի չեմպիոն և վերադառնալ ֆուտբոլի լիգա։ Ակումբը նրան ճանաչել է մրցաշրջանի լավագույն երիտասարդ ֆուտբոլիստ, ինչպես նաև ստացել է Պրեմիեր լիգայի կոնֆերենցիայի «Ոսկե խաղակոշիկը» և տեղ «մրցաշրջանի թիմում»։

2014 թվականի հունիսին Գրեյը հեռացավ «Լուտոն Թաունից»՝ ակումբում անցկացնելով 111 հանդիպում և դառնալով 57 գոլի հեղինակ։  2014 թվականի հունիսի 27-ին տեղափոխվել է Չեմպիոնշիփի «Բրենտֆորդ» ակումբ՝ ակումբի հետ կնքելով 3 տարվա պայմանագիր։ Գրեյի նորամուտը «Բրենտֆորդի» կազմում և միաժամանակ նրա նորամուտը ֆուտբոլային լիգայում կայացել է 2014 թվականի օգոստոսի 9-ին «Չարլթոն Ատլետիկի» դեմ խաղում։ Ակումբի կազմում իր առաջին գոլը նա խփեց հաջորդ խաղում, որում «Բրենտֆորդը» օգոստոսի 13-ին խաղաց «Դագենեմ ընդ Ռեդբրիջ»-ի դեմ ֆուտբոլային լիգայի գավաթի խաղարկությունում, խաղն ավարտվեց ոչ-ոքի՝ 6:6 հաշվով։ Օգոստոսի 30-ին Գրեյը խփեց իր առաջին գոլը լիգայում «Ռոտերեմ Յունայթեդի» դեմ խաղում։ 2014/15 մրցաշրջանում անդրեն 50 խաղում խփել է 18 գոլ (այդ թվում՝ 16 գոլ Չեմպիոնշիփում), ինչով օգնել է «Բրենտֆորդին» զբաղեցնել 5-րդ հորիզոնականը և դուրս գալ փլեյ-օֆֆ (որի կիսաեզրափակչում թիմը պարտվել է «Միդլսբրոյին»)։

2015/16 մրցաշրջանը Գրեյը սկսել է «Բրենֆորդում»՝ մրցաշրջանի առաջին երկու խաղերում խփելով 2 գոլ, սակայն 2015 թվականի օգոստոսի 21-ին տեղափոխվել է «Բարնլի»՝ ակումբի հետ կնքելով 3 տարվա պայմանագիր։ Նրա տրանսֆերը ռեկորդային է դարձել «Բարնլիի» համար՝ որոշ տվյալներով կազմելով 9 միլիոն ֆունտ ստերլինգ։

2015 թվականի օգոստոսի 29-ին Գրեյը իր նորամուտը նշեց «Բըրնլիի» կազմում «Բրիստոլ Սիթիի» դեմ խաղում։ Երկու շաբաթ անց խփեց իր առաջին գոլը ակումբի համար «Շեֆիլդ Ուենսդեյի» դեմ խաղում։ 2015 թվականի դեկտեմբերի 28-ին Գրեյը հեթ-տրիկի հեղինակ է դարձել «Բրիստոլ Սիթիի» հետ խաղում։ 2015/16 մրցաշրջանի արդյունքներով «Բըրնլին» հաղթել է Չեմպիոնշիփում, իսկ Գրեյը 25 գոլով դարձել է մրցաշարի լավագույն ռմբարկու։ Բացի այդ, նա ճանաչվել է Չեմպիոնշիփի լավագույն խաղացող։

2016 թվականի օգոստոսի 13-ին Գրեյը իր նորամուտը նշեց Պրեմիեր լիգայում «Սուոնսի Սիթիի» դեմ խաղում։ Մեկ շաբաթ անց նա խփեց իր առաջին գոլը Պրեմիեր լիգայում «Լիվերպուլի» դեմ խաղում։

2017 թվականի օգոստոսի 9-ին Գրեյը տեղափոխվեց «Ուոթֆորդ»՝ ակումբի հետ կնքելով 5 տարվա պայմանագիր։ Տրանսֆերի գումարը, ըստ որոշ տվյալների, կազմել է 18,5 մլն ֆունտ։

## Կարիերան հավաքականում
2012 թվականի հունիսին Գրեյը հրավիրվել է Անգլիայի երրորդ հավաքական՝ Ռուսաստանի երիտասարդական հավաքականի դեմ խաղին։  Գրեյը մասնակցել է այդ հանդիպմանը, որում ռուսները 4:0 հաշվով ջախջախել են Անգլիայի երրորդ հավաքականին։ 2012 թվականի սեպտեմբերի 12-ին Գրեյը գրավել է Բելգիայի երիտասարդական հավաքականի դարպասը, ինչի շնորհիվ Անգլիայի երրորդ հավաքականը հաղթել է 2:1 հաշվով։ Ընդհանուր առմամբ, Գրեյն Անգլիայի երրորդ հավաքականում անցկացրել է 6 հանդիպում և դարձել 2 գոլի հեղինակ։ 2014 թվականի հունիսին Գրեյի ֆուտբոլային լիգայի ակումբ տեղափոխվելուց հետո նա այլևս չի կարող հանդես գալ Անգլիայի երրորդ հավաքականում։

## Անձնական կյանք
Գրեյի ձախ այտի չորս դյույմանոց սպին ստացվել է Վուլվերհեմփտոնում քաղաքային ավազակախմբերի միջև կռվի ժամանակ դանակով հարվածելուց հետո։

Լոնդոնի «Արսենալի» երկրպագու։

2016 թվականի օգոստոսի 23-ին Անգլիայի ֆուտբոլային ասոցիացիան մեղադրանք է ներկայացրել Գրեյին 2012 թվականին թվագրված Թվիթթերում նրա հոմոֆոբ արտահայտությունների համար։

## Ձեռքբերումներ
### Ակումբային ձեռքբերումներ
; Լուտոն Թաուն
* Ազգային կոնֆերանսի հաղթող՝ 2013/14

; Բերլի
* Չեմպիոնշիփի հաղթող՝ 2015/16

### Անձնական նվաճումներ
* Չեմպիոնշիփի լավագույն ռմբարկու՝ 2015/16
* Չեմպիոնշիփի լավագույն խաղացող՝ 2015/16
* Չեմպիոնշիփի ամսվա խաղացող՝ 2014 նոյեմբեր
* Ֆուտբոլային լիգայի «շաբաթվա թիմի» անդամ՝ 2014 նոյեմբերի 3-9
* Կոնֆերանսի Պրեմիեր լիգայի լավագույն ռմբարկու՝ 2013/14
* Կոնֆերանսի Պրեմիեր լիգայի «մրցաշրջանի թիմի» անդամ՝ 2013/14
* «Լուտոն Թաուն»-ի երիտասարդ ֆուտբոլիստ՝ 2013/14
* Կոնֆերանսի Պրեմիեր լիգայի ամսվա խաղացող՝ 2014 փետրվար
* Անգլիայի գավաթի խաղարկության լավագույն ֆուտբոլիստ՝ 2012/13 որակավորման չորրորդ փուլ

## Ելույթների վիճակագրություն
*2016 թվականի օգոստոսի 20-ի դրությամբ*

## Ծանոթագրություններ

## Արտաքին հղումներ
* Профиль футболиста на официальном сайте «Уотфорда»
* 
 
Կատեգորիա:Անգլիացի ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Ճամայկացի ֆուտբոլիստներ
Կատեգորիա:Շրուսբերի Թաունի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ